Title: 2000. május 23.-án a Magyarok Világkongresszusa egységet, bizakodást sugárzott. Történelmi esélyünk volt a világban szétszórtan élő magyarok összefogására. A másnapi küldöttközgyűlés már a napipolitika módszereivel folytatódott, testvérharc szintere volt.
Author: Demény Tamás
Last saved by: FÁY ÁRPÁD

Fodor Andras: Kardos Béla szavaihoz
(2000. december 16.)
Tisztelt Olvasók!
Kardos Béla szava mindig is a tiszta forrás vizének képzetét társította bennem. Nem mondott mást a májusi közgyűlés előtt sem, mint most: működőképes, tisztességes, színvonalas, a világ magyarságának érdekeit képviselő szervezet mellett kardoskodott és "Kardos-kodik". 
Orbán Viktor történelmi szavait idézi, amelyet csak azok utasíthattak el, akik elválaszthatónak tartják a polgári Magyarország és a magyarok Világszervezetének érdekeit. Nagyon könnyű belátni, hogy kik ezek a határokon
belül és a határokon túl.
A MÁERT értekezleten már visszafogottabbak voltak a Horn - Iliescu - Meciar - Milosevics érában nyíltan és élesen magyarellenes politikai partok is.
Patrubány ravaszkodó politikai dilettantizmusának egyértelmű kudarca, hogy a különféleképpen patrónusaiként kezelt pártok egyike sem  - sem az MSZP, sem az SZDSZ, sem a MIEP - nem szavaztak a parlamentben a Patrubány-vezette csonka MVSZ támogatása mellett. Ez az Orban-kormány álláspontja helyességének s egyben Kardos Béla szavai hitelességének legegyértelműbb bizonyítéka.
Az MVSZ anyagi problémái idején, amelyekre most Patrubány "a legjobb védekezés a támadás" elve alapján hivatkozik, éppen az ő alelnöksége alatt történtek, ezekért tehát elsősorban Patrubány Miklós és nem Csoóri Sándor a felelős.
Patrubány Miklós politikai szándékainak tisztességét illetően mindig is voltak fenntartásaim, már csak azért is, mert harcmodorara a kizárólag a kétértelműség és ezzel párhuzamosan az övön aluli ütések a jellemzők.
Politikai koncepciójánál - ha egyáltalán van neki ilyen, mert ha van, elég jól álcázza - az alapvető intelligencia szintjével is komoly problémák vannak.
Mindez a legprimitívebben megnyilvánuló, visszataszítóan primitív diktatórikus hajlammal párosul. Rejtői képpel élve: amikor a TV képernyőjén elmosolyodik, azonnal kiderül, hogy mennyivel jobban áll neki, amikor fogait vicsorgatja.
Egy dolognak nagy mestere: az, üres, bombasztikus frázisokkal és színes léggömbökkel való manipulációnak. Közös ismerőseink egybehangzó állítása szerint szűkebb szakmájához, a kompurterekhez sem ért. Olyan ember tehát, akinek ambíciói határtalanok, azonban az intelligencia szintje arra sem elegendő, hogy legalább saját maga számára meg tudja fogalmazni, hogy mit akar. Sok pénzt akar, ez biztos, amit valószínűleg el sem tudna költeni megfelelőképpen értelmes célokra.
Ha az MVSZ Kardos Béla tanácsának megfelelően össze nem ül és meg nem újul, hanem patrubányosodása - ami a giczysedés ijesztő analógiája, ami csakis a teljes széteséshez vezethet, máshova nem - akkor a magyarok világának közös és sikeres működéséhez más utat kell keresni.
Az alternatíva lehetősége most felcsillant. Megszületett az a csíragóc, ami köré egy új szellemű MVSZ talán kikristályosodhat, és ez a HÁMOS LÁSZLÓ vezette NYUGATI MAGYAR TANACS (NYMT). Ők a MÁERT szereplésükkel bizonyították rátermettségüket, a magyarságukat, tisztességüket.
Hámos mai Magyar Nemzetbeli szimpatikus interjújából kiderül, hogy létrejöttük kormányzati igény volt, terveik azonban nem politizálásra, hanem konkrét munkára épülnek. Nem hierarchikus szervezetként kívánnak működni, hanem azoknak a magyaroknak a szervezete lesznek ők, akik nem potya repülőjegyeket és címeket várnak a magyarok világszövetségétől, hanem akik - ahogyan eddig is tettek, szótlanul - a magyarság érdekében kívánnak tevékenykedni ott, ahol élnek. Többen vannak az ilyenek, mint azok, akiknek nevétől hangos az INTERNET.
Hámos kizárólag a nyugati magyarságról beszél - én azonban azt remélem, hogy az Általa vezetett tanácshoz hasonlóan kialakulnak majd a Kárpát-Medencei régiók hasonló szervezetei is, és ezek egységes szervezetté kovácsolódnak - részletkérdés, hogy MVSZ vagy más névre hallgatnak-e. Ezt törvényszerű és parancsoló szükségszerűség, hiszen a polgári kormánynak sincsen külön nyugati és nem-nyugati magyarság-politikája, hanem csupán egy közös határontúli magyar politikája.
Termesztes - ahogyan Kardos Béla is írja - hogy a polgári kormány magyar politikája abba az irányba fog fejlődni, hogy honfitársaink – bárhol éljenek is - minél közelebb kerüljenek egymáshoz és az anyaországiakhoz.
Politikai értelemben is, értem ez alatt a választópolgárságot. De azt is látni kell, hogy ez egy folyamat, amelynek sikeréhez nagyon sok gátat kell áttörni vagy okosan megkerülni.
Nagyon jó lenne, ha Tőkés László Püspök Úr, - a Legnagyobb Magyar - ne csupán egyoldalú tájékoztatást kapjon a VET irányából, hanem elolvasna például (és elsősorban) Kardos Béla mindig is mérvadó írásait!
Püspök Úr krisztusi jóságával és apostoli jóhiszeműségével, a legőszintébben tiszta magyarság-képével jelenleg csúnyán visszaélnek és félrevezetik Őt. Ez a tény az MVSZ haldoklását esetleg megnyújthatja, megújulásának esélyeit viszont igencsak csökkenti, mert egy nyilvánvalóan irányt tévesztett MVSZ-vezetés Tőkés László erkölcsi tőkéjével igyekszik (nem sikertelenül) meghosszabbítani költséges és szenvedésekkel teli végnapjait.
Fontos lenne, hogy Kardos Béla és Tőkés László minél előbb leüljenek egymással egy kötetlen, négyszemközti beszélgetésre. Ha nem engedik be Őket az MVSZ székházába, szívesen látnám őket egy jó kávéval akár az onnan alig 300 méterre levő szerény laboratóriumomban – a vizsganapokat leszámítva - bármikor. The sooner the better.